30 Foo Moshe a raya bomorwa Iseraele a re: “Bonang, Jehofa o biditse Besalele+ morwa Uri morwa Hure wa lotso lwa Juda ka leina. 31 Mme o ne a mo tlatsa ka moya wa Modimo mo botlhaleng, mo tlhaloganyong le mo kitsong le mo tirong ya mofuta mongwe le mongwe ya botswerere 32 gore a tlhame didirisiwa, gore a dire ka gouta le ka selefera le ka kgotlho,+ 33 le mo go direng ka maje gore a a gabe le mo go direng ka logong gore a dire dilwana tsa mofuta+ mongwe le mongwe tsa botlhalefi. 34 Mme o go tsentse mo pelong ya gagwe gore ene le Oholiabe,+ a rute morwa Ahisamake wa lotso lwa Dana. 35 O ba tladitse ka botlhale jwa pelo+ gore ba dire tiro yotlhe ya modiri yo o setswerere le ya mokgabisi+ le ya mologa ka tlhale e e bobududu le boboa jo bo fetoletsweng mo mmaleng o o bobududu jo bo mokgona jo bohibitswana, ka letsela le le bohibidu jo bo letlhololo jwa khokhase le leloba le le boleta, le ya mologi, banna ba ba dirang tiro ya mofuta mongwe le mongwe le go tlhama didirisiwa.